Case ID: 1174597
Sentence 5: Məhkəmə iclasında şahid qismində dindirilmiş Şahid2 ifadəsində ünvan 5 ünvanda yerləşən “İnferno” gecə klubunda qısa müddətdir ki, mühafizəçi işlədiyini, Müşfiq Rəsulovun şikayət ərizəsi ilə tanış olduğunu və bununla bağlı əvvəllər izahat verdiyini, Müşfiqi uzun müddətir ki tanıdığını, onunla əvəllər də digər gecə klublarında birlikdə mühafizəçi işlədiklərini, xx xxxxxx 2019-cu il tarixdə gecə saat 01:30 radələrində Müşfiqlə birlikdə klubun qapısının önündə dayanıb iş başında olarkən klubun qarşısında nömrəsini və markasını xatırlamadığı taksi dayandığını, həmin avtomobildən sonradan adının Ramiq olduğunu bildiyi şəxs düşərək Müşfiqi yanına çağırdığını, onlar bir qədər klubdan aralaşaraq Yazıçılar Birliyinin qarşısına tərəf getdiklərini, Müşfiqin Ramiqlə aqresiv tonla danışdığını görüb nə baş verdiyini öyrənmək məqsədi ilə onlara yaxınlaşdığını, həmin vaxt Müşfiqin Ramiqin ünvanına söyüşlər etdiyini, əli ilə sinəsindən itələdiyini, Ramiqin isə Müşfiqə “aldığın paltarların pulunu qaytar, vəziyyətim pisdir, əlini aşağı sal” kimi sözlər dediyinin şahidi olduğunu, Müşfiqdən nə baş verdiyini soruşduqda sonuncunun ona işinin başına qayıtmağını dediyini, bundan sonra onlardan aralanıb klubun qapısının önünə gəldiyini, həmin vaxt kluba daxil olan müştərilərə başı qarışdığından Müşfiqin kimin tərəfindən döyülməsini görmədiyini, lakin bir müddət sonra sonuncunun qaça-qaça kluba daxil olduğunu və həmin vaxt onun burnundan qan axdığını gördüyünü, Müşfiq əl üzünü yuduqdan sonra polisə zəng edib məlumat verdiyini və bir müddət sonra polis əməkdaşlarının gəlib onu polis bölməsinə apardıqlarını, hadisə barədə gördüklərinin və bildiklərinin yuxarıda qeyd etdiklərindən ibarət olduğunu göstərmişdir.